****

**HRVATSKA TURISTIČKA ZAJEDNICA**

**DODATAK 1. – TEHNIČKA SPECIFIKACIJA**

**Predmet nabave: Najam tehničke opreme**

**(audio, video, rasvjeta, scenografija i režija) i montaža i demontaža za**

**manifestaciju „DANI HRVATSKOG TURIZMA 2023“**

**09. - 10. studenog 2023.**

**U Zagrebu, srpanj 2023.**

**Mjesto i vrijeme, detalji održavanja projekta za koji se traži nabava:**

Dani hrvatskog turizma predstavljaju najveći skup turističkih djelatnika u Hrvatskoj. Kroz višednevni program DHT-a tradicionalno se obilježava turistička godina u Republici Hrvatskoj te se putem stručnih predavanja, radionica, prezentacija i radnih sastanaka sažimaju turistička i gospodarska postignuća, komentiraju aktualne teme vezane uz turizam te prezentiraju turistički potencijali za daljnji razvoj i učinkovitije pozicioniranje hrvatskog turizma. DHT svake godine okuplja više od 1500 sudionika, a u sklopu manifestacije organizira se i tradicionalni susret turističkih djelatnika. Dio programa čini i svečana dodjela godišnjih turističkih nagrada, uz izravni televizijski prijenos. Nagrade se dodjeljuju pojedincima, predstavnicima turističke industrije te najboljim odredištima i subjektima koji su svojim radom i rezultatima zaslužili prestižna priznanja. Godišnje hrvatske turističke nagrade zajednički su projekt Ministarstva turizma i sporta, Hrvatske turističke zajednice i Hrvatske gospodarske komore, nastao s ciljem daljnjeg poticanja konkurentnosti, inovativnosti i svijesti o održivom razvoju te podizanju kvalitete usluga i proizvoda u turističkom sektoru.

Dane hrvatskog turizma organiziraju Ministarstvo turizma i sporta Republike Hrvatske, Hrvatska turistička zajednica i Hrvatska gospodarska komora uz HRT kao suorganizatora.

**DHT će se ove godine održati u Rovinju 09. i 10.11.2023.**

**Program cjelokupnog događanja nalazi se u nastavku – Naručitelj zadržava pravo izmjena u programu u smislu satnica i zamjene određenih dijelova programa. U slučaju izmjena, izabrani dobavljač će biti pravovremeno obavješten. Točna satnica će biti usuglašena naknadno, prema tehničko-terminskom planu HRT-a.**

**Naručitelj zadržava bezuvjetno pravo da u postupku izravnog pregovaranja kao i za vrijeme ugovornog odnosa promijeni opseg usluge ili količinu. Naručitelj zadržava pravo da ne prihvati dio ponude ili da sa pojedinim ponuditeljem pregovara samo o jednom dijelu ponude odnosno usluge.**

**PRELIMINARNI PROGRAM DHT I LOKACIJE DOGAĐANJA 2023**

**Četvrtak 9. studenog**

11.30h - 13.00h Pregled turističke godine i rezultata,

Ministarstvo turizma i sporta

hotel Lone, kongresna dvorana

13.00h - 14.30h Ručak - „Istrian bites“,

Turistička zajednica Istarske županije i Turistička zajednica grada Rovinja

hotel Lone

15.00h - 17.00h „3 u 3“ - serija od 3 kratka intervjua,

Hotel Lone, kongresna dvorana

20.00h - 21.00h Proslava obljetnice 40 godina ACI marina,

Grand park hotel, Ballroom

21.00h - 24.00h Večera i glazbeni program

Grand park hotel, Primi Terreni

**Petak 10. studenog**

10.30h - 11.15h Hrvatska turistička zajednica

hotel Lone, kongresna dvorana

11.15h - 11.45h Pauza za kavu

11.45h - 12.45h Hrvatska gospodarska komora

hotel Lone, kongresna dvorana

13.30h - 17:30h Izleti u organizaciji Turističke zajednice grada Rovinja\*

20.00h - 21.30h Svečana dodjela godišnjih hrvatskih turističkih nagrada,

izravni prijenos Hrvatske radio televizije

stara Tvornica duhana Rovinj

22.00h - 24.00h Večera i glazbeni program

hotel Lone

**DODATNE NAPOMENE:**

**Predviđeni početak montaža:**

Hotel Lone – montaža u utorak 07.11., proba za konferenciju u srijedu 08.11. popodne

TDR – početak montaže u ponedjeljak 06.11., generalna proba za prijenos u četvrtak 09.11. popodne

Grand park hotel – montaža u srijedu 08.11., proba u srijedu 08.11. navečer (zbog rasvjete)

U petak, 10.11.2023. s početkom u 20.05 h, u staroj Tvornici duhana Rovinj (u centru Rovinja), održat će se svečana dodjela godišnjih hrvatskih turističkih nagrada. Dodjela nagrada će se izravno prenositi na 1. programu HRT-a s početkom u 20:05 h, predviđeno trajanje programa je 85 minuta. Predviđa se nastup uživo 3 različita izvođača, uz klavir, akustičnu gitaru i gudački kvartet.

Termine generalne probe za večer dodjele nagrada dostavit ćemo naknadno, prema tehničkom i terminskom planu HRT-a.

Uz ovaj dodatak dostavljamo i slijedeće nacrte i prikaze:

1. scenografski nacrt TDR u slojevima

2. 3D prikaz TDR-a

3. scenografski nacrt kongresne dvorane i ostatka hotela Lone.

U nastavku te u troškovniku (Prilog 5) specificirana je potrebna oprema, po mjestu događanja.

**Moguće je ponuditi alternativne proizvođače zadane tehničke opreme navedene u troškovniku pod uvjetom da su slične ili bolje kvalitete od specificirane opreme.**

U ponudu je potrebno **uračunati** **trošak puta i smještaja za tehničko osoblje** **o trošku Ponuditelja.**

**Minimalno jedna stručna osoba od strane Ponuditelja obvezna je prisustvovati na inspekcijskom putovanju u Rovinj u rujnu 2023.** (datum će se definirani naknadno) te na zajedničkom sastanku svih uključenih strana u Zagrebu (organizacijski odbor DHT-a, HRT, agencija, Hotel) - o trošku Ponuditelja.

**ULAZ U TDR (s rive):**

* Crveni tepih, 40 x 2 m

**DVORANA TDR-a:**

* Pozornica 16 x 7 na više razina (20,40,60,80 cm), pokrivena crnim sjajnim iveralom, obučena u crno
* Led RGB traka (4 kom x 16 m) - prema nacrtu (na svakoj stepenici pozornice)
* Pozornica 4x4x0,4 m sa stepenicama 0,2 m, pokrivena sjajnim crnim iveralom
* Praktikabli 2 kom za režiju, 5x2x0,6 m + stepenice i stolovi za pulteve, obučeni u crno
* Praktikabli za kamere 3 kom, obučeni u crno, 1,5x1,5x0,6 m
* Toreta dimenzija 2x2 m, visine 5 m + ograda na 6 m obučeno u crnu tkaninu, za follow spot
* Crveni tepih, dimenzija cca 70x2 m
* Crni glot dimenzija 44x7 m
* Alu truss 30 m (30x30 cm), montirano na centralnu gredu, za laganu rasvjetu
* Alu truss 8x6,5 m (30x30 cm), lijevo između režije i ulaza
* Alu truss 6x6,5 m (30x30 cm), desno kraj režije
* Alu rampa 18x6,5 m (50x50 cm) iza pozornice za rasvjetu
* Samostojeći Alu truss (30x30 cm), visine 3,5 m + led trake
* Video zid koji se gradi s pozornice, izlomljen, dimenzija 4x4 m, 4 kom + alu truss za fiksiranje
* Video pult + pripadajući software te operater
* Rasvjeta za osvjetljivanje prostora izvana (Griven Colorado, Studio Due City Colour ili sl.), 6 kom
* 4x Robe Patt 2013 ili sl. montiranih na vrh samostojećeg alu trussa
* osigurati jednu podiznu platformu „cherry picker“ za vrijeme montaže i demontaže

**HRT će osigurati slijedeće:**

* Ambijentalna rasvjeta za dvoranu (LED RGB reflektori), 30 komada (prema nacrtu)  
  Ambijentalna rasvjeta za industrijske elemente u dvorani (LED RGB reflektori), 10 komada
* 60x LED RGB reflektora montiranih na 10x alu trusseva obješenih po prostoru (prema nacrtu)
* 12x moving head spot za rasvjetu iza pozornice
* 12x moving head wash za rasvjetu iza pozornice
* Light mikser i tehničara

Ozvučenje mora biti postavljeno na pozicijama sukladno akustičkim zahtjevima pozornice i prostora prema potrebi na vlastitim stalcima. Prema potrebi povećanje razumljivosti sa dodanim do 4 front fill zvučnika s poda te delay linije.

Postava i funkcioniranje opreme prema terminskom planu produkcije.

* Glavni mikser Yamaha CL serija, Digico SD serija ili slične visoke kvalitete za FOH i Monitoring s pripadajućim stage box-om - minimalno 48 kanala inputa i 16 kanala outputa
* Glavno ozvučenje :

Ground stack razglas manjeg formata tipa L’acoustics Kara II, D&B A ili T serija, RCF HD serija ili razglas slične visoke kvalitete sa pripadajućim SUB-ovima, pojačalima i kablažom dovoljan za kvalitetno ozvučavanje prostora prema nacrtu

* Front Fill:

4x zvučne kutije tipa L’acoustics X8, D&B M4, RCF TT08 ili slične visoke kvalitete sa pripadajućim pojačalima i kablažom

* Delay linije:

8x zvučne kutije tipa L’acoustics X15, D&B M4 ili slične visoke kvalitete postavljeni na zvučničke stalke (mogućnost vješanja sa centralne grede, bez stalaka) sa pripadajućim pojačalima i kablažom

* Monitoring:

8x zvučne kutije tipa L’acoustics X15, D&B M4 ili slične visoke kvalitete sa pripadajućim pojačalima i kablažom, svaki na zasebnom outputu

* Mikrofoni :
  + - 6x AKG C414 ili slične kvalitete za ozvučenje zbora
    - 2x Neumann KM 184 ili slične kvalitete za ozvučenje klavira
    - 4x DPA 4099 ili slične kvalitete za ozvučenje gudačkog kvarteta
    - 4x bežični vokalni mikrofon tipa Shure ULXD, Sennheiser ew300 G4 ili slične visoke kvalitete
    - 8x aktivni DI box tipa RADIAL, BSS ili slično
* svi potrebni mikrofonski stalci i kablovi
* svi potrebni signalni i strujni kablovi
* jedan CD player na poziciji FOH-a
* mogućnost reprodukcije sa USB sticka ili Hard disca

Ponuditelj je dužan osigurati funkcioniranje sustava prema terminskim planovima, osobu odgovornu za tehničku ispravnost i podešenost sustava, minimalno jednog mikromana, te ton-majstore za FOH i MON. **Ostale bežične mikrofone i naglavne kombinacije te splitere osigurava HRT.**

**HOTEL LONE ETAŽA – 0 (Recepcija)**

* DJ pult, cca 2x1x1 m
* 2 kom XLR motalice dužine cca 100 m za spajanje DJ-a na hotelski sistem zvučnika
* Rasvjeta iza DJ-a, Robe Patt 2013 ili sl. montirani na stative, 4 kom
* Ambijentalna rasvjeta , moving head Wash (Clay Paky, Robe ili sl. kvalitete) za osvjetljivanje ograde i centralne instalacije 10 kom, postavljene na flight case ili slično, obučeni u crno
* Light mixer i operater (samo za 10.11. od cca 21:30 do 00:00 h)
* Svi potrebni signalni i strujni kablovi

**HOTEL LONE ETAŽA -1 (Prostor ispred kongresne dvorane)**

* Ambijentalna rasvjeta , moving head Wash (Clay Paky, Robe ili sl. kvalitete) za osvjetljivanje zidova kod ulaza u kongresnu dvoranu, postavljenje na pod, 6 kom
* Ambijentalna rasvjeta , moving head Wash (Clay Paky, Robe ili sl. kvalitete) za osvjetljivanje ograde, postavljenih na flight case obučen u crno ili sl., 8 kom
* Ambijentalna rasvjeta , LED RGB reflektor za osvjetljivanje bazena, 8 kom
* Light mixer
* Razglas tipa 2x L'acoustic Siva, RCF Evox 12 ili slično na koji se spaja zvuk od DJ-a sa etaže 0
* Svi potrebni signalni i strujni kablovi

**HOTEL LONE – KONGRESNA DVORANA**

* Dekoracija pozornice koju daje hotel (oblačenje u crno + crni tepison), dimenzija 750x375x60 cm
* Praktikabli za režiju, 6x2x0,6 m, obučeni u crno, prednji dio pokriven s crnom blendom, dimenzija cca 1,2x6 m
* Alu truss dimenzija 6x4,5 m za rasvjetu (4x moving head Wash, 4x Moving Head Spot, tipa Robe, Clay Paky ili sl. kvalitete)
* Led ekran dimenzija 7x3 m, montiran na pozornicu, osiguran sa okomitim alu truss-om (30x30 cm), minimalno 4 pozicije
* Video monitor za prezentere
* Ambijentalna rasvjeta, moving head wash (tipa Robe, Clay Paky ili sl. kvalitete)
* Za prednju rasvjetu se koristi rasvjeta od hotela Lone koju je potrebno spojiti na rasvjetni pult
* Ground stack razglas manjeg formata tipa L’acoustics Kara II, D&B A ili T serija, RCF HD serija ili razglas slične visoke kvalitete sa pripadajućim SUB-ovima, pojačalima i kablažom dovoljan za kvalitetno ozvučavanje prostora (prema nacrtu)
* Delay linije, 4x L'acoustics X15, D&B M4 ili sl. kvalitete na zvučničkim stativima, sa pripadajućim pojačalima i kablažom
* Binski monitori, 2x L'acoustics X15, D&B M4 ili sl. kvalitete
* Audio mixer, manjeg formata tipa Yamaha CL serija, Digico SD serija, Allen & Heath SQ serija ili sl. kvalitete sa pripadajućim stage boxom od minimalno 32 kanala inputa i 16 kanala outputa
* 4x bežični naglavni mikrofon tipa DPA 4088, Sennheiser HSP4 ili sl. kvalitete, sa prijemnicima Shure ULXD, Sennheiser ew300 G4 ili sl. kvalitete
* 4x ručni bežični mikrofon tipa Shure ULXD, Sennheiser ew300 G4 ili slične visoke kvalitete
* 1x stolni mikrofon za govornicu
* Rasvjetni mix pult i operater (operater prisutan na probama i cijelo vrijeme trajanja programa)
* Video pult sa pripadajućim software-om, klikerom za prezentacije i operaterom (operater prisutan na probama i cijelo vrijeme trajanja programa)
* 1x Ton majstor (prisutan na probama i cijelo vrijeme trajanja programa)
* 1x Audio tehničar (prisutan na probama i cijelo vrijeme trajanja programa)
* Svi potrebni signalni i strujni kablovi

**HOTEL LONE ETAŽA -2**

* 16x Moving head wash, pozicionirani na podu za osvjetljenje arhitekture prostora
* 30x Led RGB reflektor, pozicionirani na podu za osvjetljenje arhitekture prostora
* 30x Led RGB reflektor, pozicionirani na vanjskom dijelu prostora za osvjetljivanje izvana
* Light mixer i operater (samo za 10.11., od cca 21:30 do 00:00)
* Razglas tipa 2x L'acoustic Siva, RCF Evox 12 ili slično na koji se spaja zvuk od DJ-a sa etaže 0

**RESTORAN PRIMI TERRENI (Grand Park hotel)**

* Ambijentalna rasvjeta, baterijski LED RGB reflektori, za rasvjetu prostora ispred restorana, postavljeni na pod, 40 kom
* Ambijentalna rasvjeta, LED RGB reflektori, za rasvjetu zidova unutarnjeg dijela restorana, postavljeni na pod, 30 kom
* ­ Light mixer i operater po potrebi
* Ozvučenje prednjeg dijela restorana i šetnice, s aktivnim monitorima 15'' na stalku, 12 kom
* Ozvučenje unutarnjeg dijela restorana, sa aktivnim monitorima 15'' na stalku, 6 kom
* Svi potrebni signalni i strujni kablovi
* praktikabel 8x6 visine 40 cm, obučen u crno, 1 kom
* Ground stack razglas dovoljan za kvalitetno ozvučavanje vanjskom i unutarnjeg prostora za do 1.000 posjetitelja s pripadajućim pojačalima i kablažom + tonmajstor
* Audio mixer, manjeg formata tipa Yamaha CL serija, Digico SD serija, Allen & Heath SQ serija ili sl. kvalitete
* Mikrofonski stalci, DI boxovi i monitori za nastup benda (tehnički rider dostavit ćemo naknadno)